שיחה:נישואים בין-עדתיים בישראל

message: מהמחקר של אוקן וחייט-מראלי עולה, שנישואים בין עדתיים בשנות החמישים עד השבעים תרמו להרחבת הפערים החברתיים, שכן ה"מעורבים" נגרעו מהקבוצות של הוריהם לפי דפוס מובהק. מהמזרחים נגרעו המשכילים ביותר ואילו מהאשכנזים הפחות משכילים, כך שמשתמע שמוטב היה אילו התחתנו המזרחים בתוך עצמם. 
ההשקפה המובלעת בניתוח זה היא גזענית מיסודה ונובעת מפרשנות מעוותת של נתונים, המובילה למסקנה מעוותת שנישואים בין-עדתיים הם שליליים. מוטב היה לצטט בערך גם את דבריו של הפרופ' יוסי שביט מאוניברסיטת תל אביב, המופעים באותה כתבה של עפרי אילני בהארץ, שאומר:  "אסור לטעות ולחשוב שנישואים בין-עדתיים הם שליליים, אבל המחקר הזה מראה שלאורך כמה דורות, מי שנשאר בקטגוריה של המזרחים הם בעלי ההכנסה וההשכלה היותר נמוכה. מצד שני, ככל שחלקים גדולים יותר באוכלוסיה הם מעורבים, השיוך האתני עצמו נהפך לפחות חשוב. הילדים שלי הם מעורבים, ואם תשאל אותם אם הם מזרחים או אשכנזים, הם לא יידעו מאיפה השאלה הזאת נפלה עליהם. אני מאמין שיש יותר ויותר בני נוער במצב דומה". 
replies: text: זה בהחלט מעוות. אפשר להגיע למסקנה המעוותת שאליה הגיעו החוקרות רק אם מתעלמים מהקבוצה החדשה שנוצרה, המעורבים. אם לוקחים בחשבון את קבוצה זו, אז מובן שסך-כל הפערים העדתיים בחברה ירדו. אבל החוקרות עשו כאן מעשה לוליינות: מצד אחד, התופעה שהן חקרו הייתה יצירת הקבוצה הזו, ומצד שני בהסקת המסקנות הן התעלמו ממנה. זה באמת קצת מצחיק. הן לא יכולו לדבר על "הפערים הבין-עדתיים" ולהתעלם מקבוצה גדולה של ישראלים. אפילו אם הן היו משתמשות בניסוח אחר, ומדברות על כך שעלו הפערים בין מזרחים לאשכנזים, עדיין זה היה בעייתי - כי לישראלים המעורבים זהות מורכבת ואי-אפשר מראש לא להכליל אותם באף אחת מהקבוצות. זה לכל הפחות דורש ניתוח ודיון לפני שקופצים לכותרת כמו "נישואים בין-עדתיים תרמו לפערים"; מה אני אגיד לך - נראה שיש קבוצה של חוקרים שהחליטו מראש לאיזה סוג של מסקנות הם רוצים להגיע, והם לא נותנים למציאות לבלבל אותם. מדובר באנשים, אשכנזים ברובם (לא לקפוץ - אמרתי רובם ולא כולם) שלא באמת מבינים את הציבור המזרחי (וגם לא את הציבור המעורב) ובעיותיו המורכבות, שהחליטו באופן מתנשא לרכוב על מאבק לא-להם שהם לא מבינים אותו. אולי יש כאן גם איזושהי כפייה של מודל אמריקאי ("שחורים/לבנים") על המציאות הישראלית. אני אישית מרגיש כאילו הם באים אליי מלמעלה וקובעים לי: "עכשיו אתה תשחק את תפקיד השחור בחברה הישראלית". עכשיו אולי הם ירדו מאיתנו קצת כי הם מצאו להם "שחורים" חדשים (האתיופים). בן גרשון (שיחה) • רוצה למצוא תרופה לסרטן מהמחשב האישי שלך? • 19:19, 14 בינואר 2011 (IST)
thread_title:  מדהים עד כמה פרשנות של נתונים יכולה להיות גזענית ומעוותת 

message: מתוך הערך: "על אף קיומם של נישואים בין-עדתיים, שיעורם לאורך השנים היה נמוך והביא להומוגניות יחסית של שתי הקבוצות הללו. דבר זה הוביל לכך שהמחקרים על הקבוצות האתניות היהודיות בישראל נוטים להתרכז בשתי הקבוצות הגדולות, למרות השכיחות העולה עם השנים של נישואים בין-עדתיים".
דבר והיפוכו בשני משפטים עוקבים: לגמרי לא ברור אם שיעורם של הנישואים הבין עדתיים נמוך והקבוצות הם הומוגניות יחסית (קביעה נחרצת ללא מקור), או שאולי בכל זאת נצביע על מחקר הקובע בבירור, ששכיחות הנישואים הבין עדתיים עולה עם השנים, כדי כך שכבר ב-1995, לרבע (!) מהילדים מתחת לגיל 11 לא הייתה שייכות מוגדרת לאחת הקבוצות.
מעולם לא קראתי ערך מבולבל כל-כך, הנותן ביטוי בעיקר להשקפת עולמה הבעייתית, אם להיות מאוד עדין,  של המחברת, שמבחינתה "אשכנזים" ו"מזרחים" הם "קבוצות אתניות" מובחנות והומוגניות (ראה דיון נרחב ב"שיחה" בערך מזרחים, ארכיון 6).
thread_title:  ערך בויקיפדיה או דעה אישית? 

message: דרישת מקור בפתיח הוסרה. מזרחים ואשכנזים מרכיבים כמעט את כל האוכלוסייה היהודית בארץ. 😎 בר - שיחה 17:28, 14 ביולי 2017 (IDT)
thread_title:  דרישת מקור בפתיח 

message: הי, נראה לי ששם הפסקה "נישואין בין יהודים כשרים ליהודים לא כשרים" בעייתי. בעיקר כי הוא מדבר על נישואים מעורבים, אבל ההגדרה של "יהודים כשרים" אינה נטרלית וטעונה. אני בעד שינוי שם הפסקה "נישואים מעורבים" כמו שמופיע בתוך גוף הפסקה אמא של גולן - שיחה 11:29, 22 באוגוסט 2019 (IDT)
thread_title:  שם פיסקה בעייתי